Viborger Samler, 1835-10-27
Udenlandske Efterretninger. Spanien. J London havde man Efterretninger fra Madrid af 10de og senere af 12te d. M.,der i enhver Henseende lyde tilfredsstillende. Det spanske Ministerium havde definitiv besluttet, at organisere en Armee af 100,000 Mand og sende denne mod Norden; desaarsag havde man afsendt Bestillinger til England af 50,000 Geværer, der skulde afgaae til Corunna og andre Havne. Hoftidenden og de øvrige spanske Blade ere fulde af vigtige Decreter og Beslutninger. Circulairet angaaende Pressen gaaer ud fra den Grundsætning, at den executive Magt ikke i Cortes's Fraværelse troer sig, uden deres Samtykke, berettiget til at afskaffe Censuren; dog er denne ved Ministeriets Jnstructioner indskrænket inden de snævreste Grændser. Den frie Discussion af alle Gjenstande er tilladt, og intet Skrivt skal undertrykkes enten ganske eller for en Deel, undtagen i det Tilfælde, at det ligefrem er fjendtligt skrevet mod Religionen og den offentlige Moral eller det skulde angribe Regjeringens Princip og understøtte Don Carlos's Sag, eller endeligen angribe Regentindens høie Characteer og høihjertede Sindelag. Et andet Decret indeholder Udnævnelsen af 3 Personer til Afgjørelsen af financelle Stridspørgsmaal. Fremdeles læser man i det officielle Blad Depescher fra Juntaerne i Cadiz og Sevilla, hvori de melde Centraljuntaen deres Opløsning, da deres Opgave er løst. Grev de las Navas havde været i Madrid, men atter forladt Staden, uden at have kunne faae Hr. Mendizabal i Tale, og, efter Forlydende, uden at have udrettet noget. Han selv havde mistet al Popularitet og torde ikke igjen blive ansat, da man holder ham for farlig formedelst hans Ubesindighed. Med Undtagelse af de af Carlisterne besatte Landstrøg kan man nu ansee Spanien som forenet under een Regjering, et Resultat, man har Hr. Mendizabals uafladelige Bestræbelser at takke for. Jfølge Privatbreve indløbe fra alle Sider Subscriptioner for den store Hær, der skulde sendes mod Norden. Officierer og Embedsmænd opgave en Deel af deres Gehalt og en almindelig Patriotisme gjennemtrængte alle Classer. Ved et Decret af 10de d. M. var den forrige Biskop af Mallorca, D. Pedro Gon tales Vallejo udnævnt til Præsident for Proceres-Kammeret i den forestaaende Session. - Directe Efterretninger i London fra Bilbao ere af 3die og fra Santander af 11te. Den britiske Legion havde erholdt nye Forstærkninger, men endnu ingen Bevægelser foretaget. J Santander havde man i en høitidelig Auto-da-Fe opbrændt Jnqvisitionens Tortur instrumenter, Bøger og Acter. - Paa en Bevægelse, Christinerne d. 9de havde foretaget til Morentin, havde Don Carlos med sin Hær trukket sig tilbage fra Estella til Ciranqui og Maneres. Cordova holdt, Linien ved Arga besat med 13,000 Mand. Don Carlos havde af Utilfredshed med Jturralde udnævnt den bekjendte General Egnia til provisorisk Chef i Navarra. Saaledes lyde Meddelelserne i Moniteur. – Breve fra Bayonne af 14de tale om Frem- og Tilbagemarscher af Tropperne paa begge Sider. Cordova var den 11te rykket ind i Puente de la Rey na og D. Carlos samme Dag vendt tilbage til Estella. – Jfølge Beretninger fra Saragossa af 10de havde General Serrano oprettet en ny Junta, for at ordne Udrustningen af 12 a 15,000 Mand. –